text: Skidtfisk spærrer sønderjyske motorvej
  24 april 2018 kl. 20.21
  Sønderjyske motorvej er tirsdag aften spærret i nordgående retning på grund af spild af skidtfisk. 
  Skidtfisk er skyld i, at politiet tirsdag aften har spærret E45 i nordgående retning. Motorvejen er spærret fra grænsen op til tilkørsel 76 Padborg. Brandvæsenet er i gang med oprydningen. 
  Opdatering: Klokken 22.57 er motorvejen stadig ikke åbnet, men politiet forventer at oprydningen er hurtigt overstået.
  Pga. spild af skidtfisk er Sønderjyske Motorvej spærret i det nordgående spor fra grænsen og frem mod tilkørsel 76 (Padborg). Der kan køres på ved tilkørsel 76. Brandvæsenet foretager en hurtig rengøring af vejen. Vagtchefen. #politidk
  
  